
REFERAT

privind condițiile specifice eliminatorii  pentru ocuparea funcției publice de 
polițist local  la Direcția Poliției Locale Timișoara
Având în vedere dispozițiile art. 1 din Legea nr. 155/2010 a poliției locale potrivit cărora, poliţia locală se înfiinţează în scopul exercitării atribuţiilor privind apărarea drepturilor şi libertăţilor fundamentale ale persoanei, a proprietăţii private şi publice, prevenirea şi descoperirea infracţiunilor, în  domeniile prevăzute de lege. 
Luând în considerare evoluția și complexitatea fenomenului infracțional și contravențional care impune intervenția polițiștilor locali și participarea la acțiuni cu grad ridicat de risc, în condiții de pericol deosebit care pot afecta sănătatea și integritatea fizică a polițiștilor locali se impune recrutarea unor candidați cu calități motrice deosebite și rezistență, mobilitate, înălțime și trăsături de personalitate puternice precum disciplina, voința, starea de echilibru emoțional.

Capacitatea, calitatea și eficiența resurselor umane din cadrul poliției locale contribuie la dezvoltarea unui serviciu public de interes local eficient în scopul satisfacerii nevoilor comunității, menținerea și încrederea cetățenilor în acest serviciu public, la îndeplinirea indicatorilor de performanță stabiliți de către Consiliul Local al Municipiului Timișoara pentru Direcția Poliției Locale.
Având în vedere cele prezentate mai sus, în scopul creșterii calității în recrutarea și selecția candidaților, pentru îmbunătățirea imaginii și prestigiului instituției, a prestanței polițistului local în stradă și dezvoltarea capacității de acțiune și intervenție operativă în îndeplinirea sarcinilor de serviciu propunem aprobarea următoarelor condiții specifice eliminatorii pentru ocuparea funcției publice de polițist local la Direcția Poliției Locale Timișoara: 
1.Condiții specifice de ocupare a unei funcții publice de execuție de polițist local:

a) Probe sportive;
b) Apt psihologic  portarmă;
c) Permis categoria B;
d) Criteriu de înălțime:

· 1,75 m la bărbați

· 1,70 m la femei.

 2. Pentru testarea aptitudinilor fizice ale candidaților înscriși la concurs, probele sportive și baremele minime de promovare sunt următoarele: 
	Nr. crt.
	PROBELE   SPORTIVE
	BAREME MINIME

	
	
	Bărbați
	Femei

	1.
	Abdomene ( flexii abdominale)
	44
	40

	2.
	Alergare –viteză -50 m plat
	7”4
	9”0

	3.
	Alergare - rezistență
	1000 m -4’10”
	800 m-4’10”

	4.
	Deplasare cu bicicleta – 100 metri.
	-
	-


Precizări tehnice și metodice privind efectuarea probelor precum și alte precizări se află în anexă, parte integrantă din prezentul referat.

